สังเวยอุบัติเหตุปีใหม่ กระบะเมืองกาญจน์ ประสานงาดับ 2 เจ็บอีก 6 ราย 
ภาพจาก มูลนิธิพิทักษ์กาญจน์,เซ่นอุบัติเหตุช่วง 7 วันอันตรายปีใหม่ 2560 กระบะ 2 คันชนประสานงาบนถนนสายหนองรี-บ่อยาง ช่วง กม.15-16 บ้านช่องกลิ้งช่องกลด อ.เลาขวัญ จ.กาญจนบุรี มีผู้เสียชีวิต 2 ศพและบาดเจ็บอีก 6 ราย,เมื่อเวลา 16.30 น.วันที่ 1 ม.ค.60 ร.ต.อ.สกล เอี่ยมบุญลือ รองสารวัตร (สอบสวน ) สภ.เลาขวัญ จ.กาญจนบุรี ได้รับแจ้งจากศูนย์วิทยุมูลนิธิพิทักษ์กาญจนบุรี เกิดอุบัติเหตุ รถกระบะชนประสานงาบนถนนสายหนองรี-บ่อยาง ช่วง กม.15-16 บ้านช่องกลิ้งช่องกลด หมู่ 8 ต.หนองนกแก้ว อ.เลาขวัญ จ.กาญจนบุรี มีผู้เสียชีวิตและบาดเจ็บหลายราย หลังจากรับแจ้งรีบเดินทางไปตรงจสอบที่เกิดเหตพบ รถยนต์กระบะ อีซูซุ รุ่นดีแมคซ์ ทะเบียน กง 5620 กาญจนบุรี ขับมาจากบ่อยางมุ่งหน้าไปหนองรี ชนกับรถกระบะ ทะเบียน บจ1961 กาญจนบุรี อยู่ในสภาพชนประสานงานพังยับเยินทั้งสองคัน ที่เกิดเหตุ พบศพชาย 1 รายเสียชีวิต ส่วนที่โรงพยาบาลเลาขวัญพบผู้เสียชีวิตเป็นหญิง 1 ราย รวม เสียชีวิต 2 ราย คือ 1.นายสมบัติ เพชรชื่นสกุล อายุ 50 ปี ชาวบ้านหมู่ 7 ต.หลุมรัง อ.บ่อพลอย จ.กาญจนบุรี 2.นางปริศนา เพชรชื่นสกุล อายุ 36 ปี อยู่บ้านเดียวกับ นายสมบัติ ,นอกจากนี้ยังมีผู้บาดเจ็บ เป็นชาย 2 ราย และหญิงอีก 4 ราย รวม บาดเจ็บ 6 ราย ประกอบด้วย 1.นายธีรศักดิ์ วิเศษอนุพงศ์ บ้านอยู่ตำบลหนองกร่าง อ.บ่อพลอย จ.กาญจนบุรี 2.น.ส.อภิสรา วิเศษอนุพงศ์ 3.นายปราโมทย์ วิเศษอนุพงษ์ 4.นางสุนันท์ วิเศษอนุพงษ์ ทั้งหมดอยู่บ้านเดียวกัน 5.นางบุญสม เพขรชื่นสกุล 6.ดญ.อิศรา เพชรชื่นสกุล อยู่บ้านเดียวกับนายสมบัติผู้เสียชีวิต,จากการสอบสวน ทราบว่า นายปราโมทย์ และญาติรวม 4 คน นั่งรถยนต์ กระบะ อีซูซุ เป็นคนในพื้นที่ ต.หนองกร่าง อ.บ่อพลอย กำลังเดินทางกลับจากทำบุญไหว้พระ จ.สุพรรณบุรี ส่วน รถยนต์ กระบะ มาสด้า โดยนายสมบัติ ผู้เสียชีวิต กับญาติรวม 4 คน ที่เดินทางไปค้าขายที่ตลาดนัดในเขต ต.ทุ่งกระบ่ำ อ.เลาขวัญ กำลังเดินทางกลับบ้านที่ ต.หลุมรัง อ.บ่อพลอย โดยเมื่อรถทั้งสองคันมาถึงที่เกิดเหตุเกิดรถชนกันทำให้ มีผู้เสียชีวิต 2 คน บาดเจ็บ 6 คน นำส่งโรงพยาบาลเลาขวัญ แต่อาการสาหัสมากจึงนำส่งต่อ ยังโรงพยาบาลพหลพลพยุหเสนาต่อไป ส่วนสาเหตุเจ้าหน้าตำรวจจะสอบสวนผู้เกี่ยวข้องเพื่อหาสาเหตุต่อไปอีกครั้งหนึ่ง.
เซ่นอุบัติเหตุช่วง 7 วันอันตรายปีใหม่ 2560 กระบะ 2 คันชนประสานงาบนถนนสายหนองรี-บ่อยาง ช่วง กม.15-16 บ้านช่องกลิ้งช่องกลด อ.เลาขวัญ จ.กาญจนบุรี มีผู้เสียชีวิต 2 ศพและบาดเจ็บอีก 6 ราย
อุบัติเหตุ,7 วันอันตราย,กาญจนบุรี,กระบะชนประสานงา,สภ.เลาขวัญ